Rikunarita-ORG/Wikinium huggingface dataset:
# Staatsoberhaupt

S **Staatsoberhaupt** stoot am Spitz vo dr staatlige Ämterhierarchii. Es representiert dr Staat gege inne und gege usse. Es isch im Sinn vom Völkerrächt dr Verdräter vo sim Land, wo im Allgemäine en umfassendi Vollmacht het. Es bestätigt formal d Ernennig in Staatsämter und setzt Gsetz in Chraft. Wie s Staatsoberhaupt gweelt wird und was für Funkzioone es het isch e zentraals Merkmol vo dr Staatsform.

**Staatsschef** isch en inoffizielli Bezäichnig, wo chürzer isch und doorum in Wändige wie *Staats- und Barteischef* (vom ene kommunistische respektiv eme realsozialistische Staat) oder *Staats- und Regierigsschef* (vo dr Öiropäische Union) verwändet wird und sich allgemäin uf die Staatsoberhäupter beziet, wo näbe iire representative Ufgoobe au exekutivi häi und eso in dr Politik vo iirem Land maassgääblig si, zum Bischbil dr franzöösisch oder dr amerikanisch Bresidänt.

## Staatsoberhöipter

* In Monarchie: e Monarch (Köönig, Kaiser, Zar, Herzoog usw.)
	+ In de Commonwealth-Köögigriich isch dr Monarch vom Veräinte Köönigriich s Statsoberhaupt
* In Republike: e (Staats)bresidänt, Staatsschef (Frankriich under em Vichy-Reschiim, Spanie under em Franco), d Schwiz het kä formells Staatsoberhaupt aber e Bundesbresidänt, Andorra und San Marino häi bäidi zwäi Staatsoberhöipter
	+ In Bundesstaate: Guvernöör (USA), Ministerbresidänt vom e Bundesland (Bundesrepublik)
* Im Vatikan: dr Babst as gweelte absolute Monarch

## Weblingg

 **Commons: Staatsoberhöipter** – Sammlig vo Multimediadateie
* „Staatsoberhaupt“, in: *Das Politiklexikon* uf de Website vo de Bundeszentrale für politische Bildung

|  |  |
| --- | --- |
|  | Dä Artikel basiert uff ere fräie Übersetzig vum Artikel „Staatsoberhaupt“ vu de dütsche Wikipedia. E Liste vu de Autore un Versione isch do z finde. |
# 14. Juni

|  |
| --- |
| Historischi Johresdäg
Mai · **Juni** · Juli |
|

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |

 |

Dr **14. Juni** isch dr 165. Dag vum Gregorianische Kalender (dr 166. in Schaltjohr), dodermit blybe no 200 Däg bis zum Änd vum Johr.

## Was isch bassiert?

Mariner 5
Steffi Graf
Eugène Borel
* 1791: Mit em Gsetz Le Chapelier wird z Frankrych s Zumftwäse verbote un di allgmain Gwäärbfreihait yygfiert.
* 1800: Im Weimarer Hoftheater wird s Druurspiil „Maria Stuart“ vum Friedrich Schiller urufgfiert.
* 1940: S Konzentrationslager Auschwitz-Birkenau wird ufgmacht.
* 1967: D NASA-Ruumsonde Mariner 5 startet uf dr Wäg zue dr Venus.
* 1981: In dr Schwyz wird s Prinzip vu dr glyche Rächt vu Mann un Frau in d Bundesverfassig ufgnuu.

## Uf d Wält chuu

* 1901: Claus Reinbolt, elsässische Dichter un Dramatiker
* 1927: Gerd Witte, dytsche Komponischt un Musikpedagog
* 1931: Ines Torelli, Schwyzer Kabarettischti, Sängeri un Volksschauspileri
* 1932: Henri Schwery, Schwyzer Kardinal un Bischof vu Sittu
* 1936: Wolfram Schlabach, dytsche Theaterpädagog un Radiomoderator
* 1941: Òscar Tusquets, spanische Architäkt un Moler
* 1945: Matthyas Jenny, Schwyzer Verleger un Autor
* 1945: Jörg Immendorff, dytsche Chinschtler
* 1946: Donald Trump, US-amerikanische Unternämer un Bresidänt
* 1958: Olaf Scholz, dytsche Bolitiker
* 1969: Steffi Graf, dytschi Tennisspileri

## Gstorbe

* 1800: Jean-Baptiste Kléber, franzesische General
* 1892: Eugène Borel, Schwyzer Bolitiker un Bundesrot
* 1920: Max Weber, dytsche Soziolog, Nationalekonom un Jurischt
* 1936: Ludwig Freivogel, Schwyzer Lehrer un Hischtoriker
* 1952: Felix-Louis Calonder, Schwyzer Bolitker
* 1986: Jorge Luis Borges, argentinische Schriftsteller
* 2021: Schang Hutter, Schwyzer Bildhauer

## Weblink

 **Commons: 14. Juni** – Sammlig vo Multimediadateie